SET ปิดลบ 5 จุด โบรกฯแนะติดตามภาครัฐออกมาตรการกระตุ้นเศรษฐกิจ
SET ปิดลบ 5 จุด โบรกฯแนะติดตามภาครัฐออกมาตรการกระตุ้นเศรษฐกิจ
SET ปิดลบ 5 จุด โบรกฯแนะติดตามภาครัฐออกมาตรการกระตุ้นเศรษฐกิจ
2 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,335.72 จุด ลบ 4.80 จุด หรือ 0.36% มูลค่าการซื้อขาย 7.43 หมื่นล้านบาท
10 หุ้นกดดัชนีวันนี้

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ผันผวน หลังจากที่ดัชนีฯได้ปรับตัวลงมาร่วม 150 จุด ในสัปดาห์ที่ผ่านมา ทำให้เกิดเทคนิคเคิลรีบาวด์ระหว่างทาง ท่ามกลางความกังวลต่อสถานการณ์การแพร่ระบาดไวรัสโควิด-19 ที่ยังมีอยู่ และยังต้องติดตามความคืบหน้าสถานการณ์อย่างใกล้ชิดด้วย โดยเฉพาะนอกพื้นที่ภูมิภาคเอเชีย
ด้านตลาดหุ้นในภูมิภาคเอเชียวันนี้เคลื่อนไหวทั้งในแดนบวก-ลบในลักษณะกระจัดกระจายมาก แต่ดาวโจนส์ฟิวเจอร์สในช่วงบ่ายนี้บวกได้ 500 จุด ถือว่าเป็นลัญญาณที่ดี ทั้งนี้ คาดการณ์กันว่าธนาคารกลางของหลายประเทศคงจะกระตุ้นเศรษฐกิจด้วยการดำเนินนโยบายผ่อนคลายหล้งจากที่ได้รับผลกระทบจากการแพร่ระบาดไวรัสโควิด-19 ส่วนบ้านเราก็รอดูมาตรการกระตุ้นเศรษฐกิจจากภาครัฐฯ ซึ่งที่ผ่านมาหลังจากที่มีการอภิปรายไม่ไว้วางใจแล้วก็จะมีมาตรการกระตุ้นเศรษฐกิจออกมา
แนวโน้มการลงทุนในวันพรุ่งนี้ (3 มี.ค.) นายวีระวัฒน์ กล่าวว่า ตลาดฯคงจะผันผวนตามสถานการณ์การแพร่ระบาดไวรัสโควิด-19 พร้อมให้แนวรับ 1,320-1,300 จุด ส่วนแนวต้าน 1,360-1,400 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
BAM มูลค่าการซื้อขาย 5,855.35 ล้านบาท  ปิดที่   22.60 บาท เพิ่มขึ้น 0.20 บาท
PTT มูลค่าการซื้อขาย 5,216.70 ล้านบาท  ปิดที่   39.25 บาท เพิ่มขึ้น 0.25 บาท
AOT มูลค่าการซื้อขาย 2,894.25 ล้านบาท  ปิดที่   61.25 บาท เพิ่มขึ้น 1.50 บาท
SCB มูลค่าการซื้อขาย 2,665.12 ล้านบาท  ปิดที่   85.50 บาท ลดลง  1.75 บาท
GULF มูลค่าการซื้อขาย 2,552.76 ล้านบาท  ปิดที่  163.00 บาท ลดลง  2.50 บาท
ตลาดหุ้นเอเชีย
